PRIRODOSLOVNO-GRAFIČKA ŠKOLA ZADAR

Perivoj Vladimira Nazora 3

Klasa: 400-02/22-01/7

Urbr: 2198-01-63-22-01

Zadar, 14.10.2022. godine

**OBRAZLOŽENJE FINANCIJSKOG PLANA**

**za razdoblje od 01. siječnja do 31. prosinca 2023. godine**

**i projekcije financijskog plana za 2024. i 2025. godinu**

**SAŽETAK DJELOKRUGA RADA**

Škola je osnovana 1992. godine nakon što je ukinut Centar za odgoj i usmjereno obrazovanje Juraj Baraković, i to pod imenom Kemijska škola kao jedan od pravnih slijednika Centra. Županijska skupština Zadarske županije 2004. godine promijenila je naziv škole u Prirodoslovno-grafičku školu.

U prostoru školske zgrade u Perivoju Vladimira Nazora 3 djeluju četiri srednje škole, a Prirodoslovno-grafičkoj školi Zadar je dodijeljen prostor u prizemlju. Školsko dvorište koje je ujedno i igralište koristi se zajednički s drugim školama.

Nastava se izvodi u petodnevnom radnom tjednu, naizmjenično u dvije smjene.

Obrazovni programi škole su: kemijski tehničar, grafički tehničar, ekološki tehničar, grafički tehničar pripreme, grafičar pripreme, medijski tehničar, web dizajner i grafički urednik dizajner. U školskoj 2022/23. godini škola ima 242 učenika.

**OBRAZLOŽENJE PROGRAMA 2204 SREDNJE ŠKOLSTVO-STANDARD**

**Aktivnost A2204-01 Djelatnost srednjih škola**

|  |  |  |  |  |  |
| --- | --- | --- | --- | --- | --- |
|  | Plan 2022. | Plan 2023. | Procjena 2024. | Procjena 2025. | Indeks 2023/2022 |
| Aktivnost A2204-01  Djelatnost srednjih škola | 77.325,39 | 77.325,38 | 77.325,38 | 77.325,38 | 100,00 |

**Opis programa**

Program Djelatnost srednjih škola financira se od strane Zadarske županije (izvor 45 - F.P. i dod. udio u por. na dohodak) koja određuje limite za navedeni program. Odobreni limit za 2023, 2024. i 2025. godinu je na razini Izmjena i dopuna financijskog plana br. 1 za 2022. godinu.

Programom se financiraju rashodi za materijal (uredski, nastavni, materijal za tekuće i investicijsko održavanje zgrade i školske opreme), energiju (el. energiju, plin, gorivo za grijanje) naknade troškova zaposlenih (prijevoz, službena putovanja, seminari, savjetovanja) te rashodi za usluge (usluge telefona, tekućeg i investicijskog održavanja zgrade i opreme, komunalne usluge, najmovi i zakupnine, zdravstveni pregledi zaposlenika, intelektualne usluge, računalne i ostale nespomenute usluge).

**Zakonske i druge pravne osnove**

* Zakon o odgoju i obrazovanju u srednjoj školi,
* Zakon o proračunu, Pravilnik o proračunskim klasifikacijama, Pravilnik o proračunskom računovodstvu i računskom planu,
* Upute za izradu prijedloga proračuna i financijskih planova proračunskih korisnika JLP
* Godišnji plan i program rada škole,
* Temeljni kolektivni ugovor za zaposlenike u javnim službama.

**Aktivnost A2204-07 Administracija i upravljanje**

|  |  |  |  |  |  |
| --- | --- | --- | --- | --- | --- |
|  | Plan 2022. | Plan 2023. | Procjena 2024. | Procjena 2025. | Indeks 2023/2022 |
| Aktivnost A2204-07  Administracija i upravljanje | 817.599,04 | 861.907,13 | 883.454,80 | 905.541,17 | 105,42 |

**Opis programa**

Programom Administracija i upravljanje planiraju se plaće i ostali troškovi zaposlenih (poput regresa, nagrada, pomoći) koji se financiraju iz državnog proračuna (izvor 51) od strane Ministarstva znanosti i obrazovanja.

Indeks 2023/2022 od 105,42 rezultat je planiranja povećanja osnovice za obračun plaće i povećanja materijalnih naknada za zaposlene.

**Zakonske i druge osnove**

* Zakon o odgoju i obrazovanju u srednjoj školi,
* Zakon o proračunu, Pravilnik o proračunskim klasifikacijama, Pravilnik o proračunskom računovodstvu i računskom planu,
* Upute za izradu prijedloga proračuna i financijskih planova proračunskih korisnika JLP,
* Temeljni kolektivni ugovor za zaposlenike u javnim službama.

**OBRAZLOŽENJE PROGRAMA 2205 SREDNJE ŠKOLSTVO – IZNAD STANDARDA**

**Aktivnost A2205-12 Podizanje kvalitete i standarda u školstvu**

|  |  |  |  |  |  |
| --- | --- | --- | --- | --- | --- |
|  | Plan 2022. | Plan 2023. | Procjena 2024. | Procjena 2025. | Indeks 2023/2022 |
| Aktivnost  A2205-12  Podizanje kvalitete i standarda u školstvu | 43.010,94 | 11.230,87 | 11.511,68 | 11.799,38 | 26,11 |

**Opis programa**

Program Podizanje kvalitete i standarda u školstvu uključuje planiranje financiranja vlastitim prihodima (izvor 31), prihodima za posebne namjene (izvor 41), donacijama (izvor 61) te prihodima iz državnog proračuna (izvor 51) i korištenje viška prihoda (izvor 42).

Indeks 2023/2022 od 26,11 rezultat je isplate razlike plaće prema sudskim presudama u 2022. godini. Za 2023. godinu planiraju se samo preostale dvije isplate plaće prema sudskim presudama.

Planira se ostvarenje vlastitih prihoda od najma prostora i prodaje vlastitih proizvoda i usluga u iznosu od 3.778,00 eura za 2023. godinu koji će se koristiti za podmirenje rashoda nastalih obavljanjem navedenih poslova. Preostali iznos rasporedit će se za edukaciju zaposlenika putem odlazaka na seminare i predavanja radi unapređenja nastave te podizanje kvalitete i standarda škole manjim ulaganjima u računala, računalnu opremu i ostalu uredsku opremu.

**Zakonske i druge pravne osnove**

* Zakon o odgoju i obrazovanju u srednjoj školi,
* Zakon o proračunu, Pravilnik o proračunskim klasifikacijama, Pravilnik o proračunskom računovodstvu i računskom planu,
* Upute za izradu prijedloga proračuna i financijskih planova proračunskih korisnika JLP
* Godišnji plan i program rada škole,
* Temeljni kolektivni ugovor za zaposlenike u javnim službama.

**Aktivnost A2205-31 Školska shema**

|  |  |  |  |  |  |
| --- | --- | --- | --- | --- | --- |
|  | Plan 2022. | Plan 2023. | Procjena 2024. | Procjena 2025. | Indeks 2023/2022 |
| Aktivnost  A2205-31  Školska shema | 1.471,92 | 1.419,26 | 1.454,74 | 1.491,11 | 96,42 |

**Opis programa**

Škola sudjeluje u programu Školske sheme odnosno dodjeli besplatnih obroka voća te edukativne aktivnosti s ciljem povećanja unosa svježeg voća i smanjenja unosa hrane s visokim sadržajem masti, šećera i soli u svakodnevoj prehrani učenika kao i podizanja razine znanja o važnosti zdrave prehrane.

Prihodi od Školske sheme planiraju se namjenski koristiti za kupnju svježeg voća, a kupljeno voće zatim raspodijeliti učenicima škole.Indeks 2023/2022 je 96,42 iz razloga što u školskoj godini 2022/2023. škola ima 8 učenika manje nego u prethodnoj.

**Zakonske i druge pravne osnove**

* Zakon o proračunu, Pravilnik o proračunskim klasifikacijama, Pravilnik o proračunskom računovodstvu i računskom planu,
* Upute za izradu prijedloga proračuna i financijskih planova proračunskih korisnika JLP
* Godišnji plan i program rada škole.

**OBRAZLOŽENJE PROGRAMA 4302 PROJEKTI EU**

**Projekt T4302-25 Inkluzija – korak bliže društvu bez prepreka**

|  |  |  |  |  |  |
| --- | --- | --- | --- | --- | --- |
|  | Plan 2022. | Plan 2023. | Procjena 2024. | Procjena 2025. | Indeks 2023/2022 |
| Projekt T4302-25  Inkluzija – korak bliže društvu bez prepreka | 18.084,41 | 12.062,72 | 12.364,29 | 12.673,39 | 66,70 |

**Opis projekta**

Projektom Inkluzija korak bliže društvu bez prepreka iz sredstava europskog socijalnog fonda i dijelom sredstvima županije financiraju se plaće za pomoćnike u nastavi. U školskoj 2022/2023. godini škola ima dva pomoćnika što je jedan manje u odnosu na prethodnu školsku godinu.

**Svrha provedbe projekta**

Projekt Inkluzija korak bliže društvu bez prepreka omogućuje socijalnu uključenost i integraciju učenika s teškoćama u razvoju u redoviti obrazovni sustav.

**Ključne aktivnosti**

Neposrednim radom pomoćnika s učenicima s teškoćama u razvoju omogućit će se postizanje boljih obrazovnih rezultata i uspješnija socijalizacija učenika, a stjecanjem vještina i stručnih kompetencija pomoćnika, osigurat će se njihovo bolje pozicioniranje na tržištu rada.

**Projekt T4302-95 Projekt Erasmus CoLab**

|  |  |  |  |  |  |
| --- | --- | --- | --- | --- | --- |
|  | Plan 2022. | Plan 2023. | Procjena 2024. | Procjena 2025. | Indeks 2023/2022 |
| Projekt T4302-95  Projekt Erasmus CoLab | 81.468,77 | 16.293,75 | 0,00 | 0,00 | 19,99 |

**Opis projekta**

Projekt Erasmus CoLab proveden je radi stručnog usavršavanja učenika škole. Provedba Erasmus CoLab projekta završena je u 2022. godini te se nakon završnog izvješća i analize istog očekuje uplata konačnog financijskog iznosa od strane Agencije za mobilnost i programe EU početkom 2023. godine. Trajanje projekta bilo je produljeno uslijed nepredviđenih okolnosti pandemije korona virusa te su se posljedično prethodno planirani troškovi povećali. Kako bi bila omogućena provedba projekta, dio sredstava je financirala Zadarska županija (izvor 19 – predfinanciranje).

**Svrha provedbe projekta**

Svrha projekta je usavršavanje znanja i vještina učenika radi stjecanja novih kompetencija i povećanja zapošljivosti na tržištu rada.

**Ključne aktivnosti**

Na kratkoročnoj mobilnosti sudjelovalo je 36 učenika i 3 nastavnika kao osobe u pratnji.

**Pokazatelj rezultata**

Učinak projekta uočljiv je na razini sudionika i ustanove. Povećana je zapošljivost učenika i njihova izražena motivacija za nadograđivanje znanja koje su stekli na mobilnosti. Povećan je interes lokalne javnosti za školu. Postoji i učinak projekta na stvaranje novih kurikuluma.

**OBRAZLOŽENJE PROGRAMA 4307 MEĐUNARODNI EU PROJEKTI**

**Projekt T4307-13 Projekt Erasmus PLATO'S EU**

|  |  |  |  |  |  |
| --- | --- | --- | --- | --- | --- |
|  | Plan 2022. | Plan 2023. | Procjena 2024. | Procjena 2025. | Indeks 2023/2022 |
| Projekt T4307-13  Projekt Erasmus PLATO'S EU | 10.721,88 | 10.721,88 | 0,00 | 0,00 | 100,00 |

**Opis projekta**

Philosophical Learning Applied To Online Surroundings in EU - PLATO'S EU projekt je čiji je cilj odgovoriti potrebama Europske Unije za inkluzivnijim društvom, društvom koje je sačinjeno od građana koji imaju aktivnu ulogu u demokratskom životu, te na hitnu potrebu za prilagodbom na nove i neočekivane načine života uzrokovane pandemijom COVID-19. Cilj projekta je pomoći otvaranju društva razvojem i korištenjem inovativnih praksi i tehnologija kroz stvaranje različitih obrazovnih resursa. Budući da je ideja projekta iskoristiti filozofsko nasljeđe i prilagoditi ga suvremenom kontekstu PLATO'S EU obostrano kombinira filozofsko naslijeđe sa suvremenim potrebama – korištenje digitalnih resursa za podučavanje filozofije, te korištenje filozofije za suočavanje s izazovima digitalne ere.

Nositelj projekta je Sveučilište Matej Bel u Slovačkoj, a partneri projekta, uz Prirodoslovno-grafičku školu Zadar, Sveučilište u Ljubljani i Udruga „Mala Filozofija“ iz Hrvatske.

**Svrha provedbe projekta**

Projektom se nastoji ponuditi nove metode učenja i poučavanja, ojačati kritičko mišljenje i deliberativni dijalog u obrazovanju, razviti digitalnu spremnost, poboljšati digitalne vještine i kompetencije, promicati medijsku pismenost, ojačati profesionalne kapacitete nastavnika, te ublažiti izvanredne okolnosti koje utječu na školsko okruženje.

**Ključne aktivnosti**

Glavne aktivnosti projekta su izrada otvorene obrazovne platforme s komponentama prilagođenim osobama s invaliditetom te razvoj i implementacija otvorenih obrazovnih resursa za poticanje razvoja kritičkog mišljenja i drugih filozofskih praksi u digitalnom okruženju.

U projektu PLATO'S EU Prirodoslovno grafička škola kao partner je zadužena za izradu vizualnog identiteta projekta, odnosno izradu otvorene obrazovne digitalne platforme koja će sadržavati otvorene obrazovne resurse za poticanje raznih filozofskih praksi, izradu dizajna i pripreme za tisak priručnika za nastavnike, te izradu dizajna i pripreme za tisak udžbenika „Philosophical Cookbook“.

**Pokazatelj rezultata**

Učinak projekta biti će vidljiv kako na razini sudionika, odnosno nastavnika koji su sudjeluju u izgradnji digitalne platfome, tako i na učenicima Prirodoslovno-grafičke škole koji će sudjelovati u edukacijama putem platformi koje će se održavati u prostorijama škole.

Ravnateljica:

Anamarija Ivković dipl.ing.